Document ID: /roh_data/filtered/fineweb-2-filterrobots_roh.jsonl.gz/934

Democrazia per tuts
La SSR rapporta a moda independenta da la politica e da l'economia. Sia purschida contribuescha essenzialmain a la furmaziun libra da l'opiniun. E la furmaziun libra da l'opiniun è in element fundamental da la democrazia. La democrazia è service public.
Las fermezzas da la SSR dal punct da vista dal public:
Professiunalitad
Credibladad
Cuntegn d'infurmaziun
Equiliber
Nus ans engaschain per ina ferma plazza da medias svizra. La digitalisaziun mida noss mund da viver e revoluziunescha er il martgà da medias. En plazza da lavurs da retschertga pretensiusas e prestaziuns da classificaziun preziusas vegnan algoritmus che offreschan als umans cuntegns adattads a lur cumportament da consum. Sco chasa da medias che contribuescha a la furmaziun libra da l'opiniun purschain nus percunter in schurnalissem independent ed equilibrà. Empè da commerzi purschain nus infurmaziun ed orientaziun.
Il studi da l'Uffizi federal da communicaziun davart la qualitad da program da medias privatas e publicas demussa: il public stima nossas reportaschas independentas ed objectivas. Nossas purschidas sustegnan ils umans da furmar libramain l'opiniun ed han in effect positiv sin la qualitad da la debatta publica.